Staţia "Constantin Cristescu" face legătura între "Bulevardul Uranus" şi "Parcul Cişmigiu" din capitală. Ea este chiar la poarta Direcţiei Naţionale Anticorupţie.



Dacă aţi fost chemat la DNA şi nu ştiţi cum să ajungeţi, de acum înainte puteţi să folosiţi mijloacele de transport în comun. Şi asta pentru că oficialii RATB au înfiinţat o nouă staţie de autobuz, chiar lângă sediul instituţie.



Nu sunt foarte încântaţi şoferii care, mai nou, nu mai găsesc loc de parcare în zonă. Oficialii de la RATB a avut grijă să îi informeze: au lăsat un afiş informativ pe parbrizul maşinilor!

Până acum, staţiile din apropierea DNA se aflau la o distanţă de o jumătate de kilometru faţă de instituţie.